A SZOVÁTAI MELEG ÉS FORRÓ KONYHASÓSTAVAKRÓL. 341 



Ezen mérési adatok minden megfigyeléseimet és a belőlük levont 

 összes következtetéseimet a legjobban támogatják. 



Kívánatos volna, ha Illyés úr méréseit ezentúl is folytatná. 



Ezek után határozottan s miíiden kétséget kizáró módon állítha- 

 tom, hogy a szovátai sóstavak meleg-forró vize rtem thermális eredetű. 



Térjünk mostan át annak a megítélésére, vájjon ezen magas hőmér- 

 sékletet előidézheti-e a vegyi folyamatoknak azon melege, mely a bitume- 

 nes anyagoknak, a humusnak vagy a növényzetnek, továbbá a pyrit- 

 nek vagy egyéb anyagoknak oxidácziója által keletkezik. 



Az óriási mennyiségű sósvíz 60 — 70° C-ra való felmelegítésére és ezen 

 magas hőmérséklet fentartására igen nagy mennyiségű éghető anyagokat 

 kellene feltételeznünk. 



Feltéve ezen nagy anyagkészletet, elégéséhez, oxidácziójához még 

 nagyobb mennyiségű oxygénre, illetőleg levegőre volna szükség. 



Ha a növényzet s általában szerves anyagok gyorsabban vagy lassab- 

 ban elégnek, a végső terméke a víz mellett főképen szénsav, melynek 

 azután valahol a sóstavakban vagy egyéb vizekben oldva, esetleg nagy 

 mennyiségű szénsavsók alakjában vagy gázexhaláczióban kellene jelent- 

 keznie. 



A sóstó különböző helyéről és mélységéből vett próbák nagy szén- 

 eavtartalmat vagy szénsavsókat nem mutattak fel. 



